open-index/open-wikipedia-markdown huggingface dataset:
Չիկի (հեռուստասերիալ)

**Չիկի** (), «НМГ Студия» և «Марс Медиа» ստուդիաների ռուսական կատակերգական-դրամատիկական սերիալը։ Սերիալը դարձել է more originals շարքի առավել օրիգինալ նախագծերից մեկը։

Առաջին երկու սերիաների պրեմիերան կայացել է 2020 թվականի հունիսի 4-ին, more.tv օնլայն պորտալում։ Նոր սերիաները թողարկվել են ամեն շաբաթ, հինգշաբթի օրերին։

Առաջին եթերաշրջանի վերջին սերիան թողարկվել է 2020 թվականի հուլիսի 16-ին։

## Սյուժե
Մարմնավաճառներ Սվետան, Լյուդան և Մարինան աշխատում են Ռուսաստանի հարավային ոչ մեծ քաղաքի մայրուղիներից մեկում։ Մոսկվայից նրանց մոտ է վերադառնում նրանց ընկերուհի Ժաննան և առաջարկում է բացել սեփական բիզնեսն ու նոր կյանք սկսել։

## Կերպարներ

### Գլխավոր դերերում

### Դերերում

## Եթերաշրջանների ցանկ

## Սաունդթրեք
Սաունդթրեքների հեղինակներից մեկը Իվան Դորնն է։ Նրա «Чики» երգը թողարկվել է 2020 թվականի հունիսի 4-ին, Masterskaya լեյբլով և հասանելի է Apple Music-ում։ Apple Music-ում նաև հայտնվել է առաջին սեզոնի փլեյլիսթը և գլխավոր հերոսուհիների կատարումների անձնական փլեյլիսթերը։

2020 թվականի հունիսի 17-ին Իվան Դորնը «Չիկի» երգով լիրիկական տեսահոլովակ է թողարկել` խաչերով, արևածաղիկներով և եգիպտացորենով։

## Վարկանիշ
Սերիալը լավագույն սկզբնական արդյունքն է ցույց տվել more.tv օնլայն կինոթատրոնի պատմության մեջ։ Երեք շաբաթվա ընթացքում առաջին չորս սերիաներն ունեցել են 3.5 միլիոն դիտում։ Նախագիծը նաև գլխավորել է ԿինոՊոիսկի` ամենահայտնի նախագծերի վերաբերյալ հարցումների արդյունքները և Filmpro պորտալի անկախ վարկանիշը` համացանցում հայտնի սերիալների վերաբերյալ։

## Կարծիքներ
Սերիալը ոչ միանշանակ արձագանքներ է ստացել հանդիսատեսից, քննադատներից ու լրագրողներից։
* Վադիմ Բոգդանոր, InterMedia.

* Թամարա Խոդովա, ՏԱՍՍ.

* Սերգեյ Եֆիմով, «Կոմսոմոլսկայա պրավդա»։

* Վիկտորյա Բելիկովա, RT.

* Մարիա Լաշևա, «Օգոնյոկ».

* Աննա Պոլիբենցևա, «ԿինոՌեպորտյոր»։

* Յուլյա Հագելման, «Կոմերսանտ»։

## Արտադրություն
նախագծի պիլոտային սերիաների նկարահանումներն անցկացվել են 2018 թվականի օգոստոսին։

Առաջին սեզոնը նկարահանվել է 2019 թվականի հուլիսից по октябрь մինչև հոկտեմբեր, Կաբարդա-Բալկարիայում։

2019 թվականի սեպտեմբերի 4-ին Պրոխլադնի քաղաքում տեղի հարբած բնակիչը ֆիլմի նկարահանող խմբի անդամների վրա կրակ է բացել որսորդական հրացանով։ Նա բարձրահարկ շենքի երրորդ հարկից 15 անգամ կրակել է խմբի ուղղությամբ` վնասելով նկարահանող մեքենաներից մեկը։ Դրանից առաջ տղամարդը վիրավորել է խմբին և նրանց վրա ձմերուկ նետել։ Ոչ ոք չի տուժել, ոստիկանությունը ձերբակալել է կրակողին։

Սերիալի նկարահանման ընթացքի լուսանկարներն արել է Դմիտրի Մարկովը, որը լուսանկարում է միայն iPhone-ով։ Սերիալի նկարահանումներից հետո Մարկովին աշխատանքի է հրավիրել ռեժիսոր Կիրիլ Սերեբրեննիկովը։

Նախագիծը ներկայացվել է ռուսական կոնտենտի առաջին վիրտուալ Key Buyers Event Digital Edition վաճառքում, որն անց է կացվել 2020 թվականի հունիսի 8-14-ը։

## Ծանոթագրություններ

## Արտաքին հղումներ
* Սերիալի էջը more.tv-ում 
* Սերիալի էջը «Марс Медиа» ընկերության կայքում

Կատեգորիա:Ռուսական հեռուստասերիալներ
Մասաչուսեթսյան ծոցի գավառ

**Մասաչուսեթսյան ծոցի գավառ** (), Բրիտանական արքայական գաղութ, որը գոյություն է ունեցել Հյուսիսային Ամերիկայի հյուսիս-արևելքում (ներկայում՝ Մասաչուսեթս և Մեն նահանգներ, Նյու-Հեմփշիրի մի մաս) 1691 թվականից մինչև 1776 թվականը։ 1776 թվականի ԱՄՆ-ի անկախության հռչակագիրը ստորագրած 13 գաղութներից տարածքով ամենամեծն էր։

Գավառը ձևավորվել է Վիլհելմ III թագավորի  և Մարիա  II թագուհու հրամանագրով մինչև այդ գոյություն ունեցող Պլիմուտյան գաղութի և Մասաչուսեթսյան ծոցի գաղութի, ինչպես նաև Մեն, Նանթաքետ, Մարթաս-Վինյարդ գավառների և ներկայում հայտնի  որպես Նոր Շոտլանդիա տարածքի միաձուլմամբ։ Հրամանագիրը ուժի մեջ է մտել 1692 թվականի մայիսի 14-ից, իսկ Նոր Շոտլանդիան անջատվել է 1696 թվականին։ Միաժամանակ Նյու-Հեմփշիր գավառը անջատվել է Մասաչուսեթսյան ծոցի գաղութից։

1725 թվականին  Գեորգ I թագավորը նոր հրամանագիր է ստորագրել, որով գաղութին ավելի շատ իրավունքներ է շնորհել։

Գավառը ղեկավարվել է բրիտանական նահանգապետերի կողմից ընդհուպ մինչև 1774 թվականի հոկտեմբերի 7-ը։ Այդ օրը Մասաչուսեթսի Գերագույն դատարանը հիմնել է Մասաչուսեթս Գավառի Կոնգրեսը, ինչը հետագայում հանգեցրել է ԱՄՆ-ի անկախության պատերազմին։ 1780 թվականի հունիսին գործողության մեջ է մտել Մասաչուսեթս նահանգի Սահմանադրությունը։

## Ծանոթագրություններ

## Արտաքին հղումներ
* Colonial Massachusetts Town Nomenclatur

Կատեգորիա:13 գաղութներ
Կատեգորիա:ԱՄՆ-ի պատմություն
Կատեգորիա:Բնօրինակում անաղբյուր հոդվածներ
Կատեգորիա:Նախկին բրիտանական գաղութներ
Կատեգորիա:Նոր Շոտլանդիա
Կատեգորիա:1691 հիմնադրված պետություններ և տարածքներ
Կատեգորիա:13 գաղութների պատմություն
Նոլան Բուշնել

**Նոլան Բուշնել** (, ), ամերիկացի ինժեներ և ձեռներեց։ Հիմնադրել է ավելի քան քսան ընկերություն և համարվում է համակարգչային խաղերի ինդուստրիայի հիմնադիր հայրերից մեկը։ «Newsweek»-ի վարկածով ճանաչվել է «Ամերիկան փոխած 50 մարդկանցից մեկը»։

## Գործունեություն
1972 թվականին հիմնադրել է «Atari, Inc» ընկերությունը, որը մեծ ազդեցություն է ունեցել տեսախաղերի ինդուստրիայի վրա, 1977 թվականին՝ «Chuck E. Cheese ՛s» ընտանեկան ռեստորանների և զվարճանքի կենտրոնների ցանցը։ 1983 թվականին Սթեն Հանիի հետ հիմնադրել է «Etak» ընկերությունը՝ նրանց կողմից մշակված ավտոմեքենաների համար համակարգչային նավիգացիոն համակարգ թողարկելու նպատակով։

1997 թվականին ըստ «Computer Gaming World»-ի՝ Նոլան Բուշնելին հինգերորդ տեղն Է զբաղեցրել խաղային ինդուստրիայի ամենաազդեցիկ մարդկանց ցուցակում։

## Մրցանակներ և պարգևներ
Ներառվել է Համակարգչային խաղերի փառքի սրահում և Կենցաղային էլեկտրոնիկայի ասոցիացիայի փառքի սրահում։ Արժանացել է BAFTA Fellowship և Nations Restaurant News-ի «Տարվա նորարար» մրցանակների։

## Ծանոթագրություններ

## Գրականություն
* *Atari Inc. — Business is Fun*, by Curt Vendel, Marty Goldberg (2012) ISBN 0985597402
* *Zap: The Rise and Fall of Atari*, by Scott Cohen (1984) ISBN 0-7388-6883-3
* *Gaming 101: A Contemporary History of PC and Video Games*, by George Jones (2005) ISBN 1-55622-080-4
* *The Ultimate History of Video Games: From Pong to Pokémon—The story Behind the Craze That Touched Our Lives and Changed the World*, by Steven L. Kent (2001) ISBN 0-7615-3643-4
* *High Score!: The Illustrated History of Electronic Games*, by Rusel DeMaria, Johnny L. Wilson (2003) ISBN 0-07-223172-6
* *The First Quarter*, by Steven L. Kent

## Արտաքին հղումներ
* Nolan Bushnell: A Life in Video Games, filmed BAFTA event
* San Jose Mercury News Podcast Interview with Bushnell
* Podcast Interview Nolan Bushnell on «We Talk Games.» [Timecode, 00:38:05].
* The Dot Eaters entry  on Bushnell and Atari
* An interview with Bushnell
* Discovery Channel Interview with Bushnell
* gigaom.com on Bushnell and NeoEdge Networks
* Nolan Bushnell Keynote Address at Game Based Learning 2009, London, March 2009
* An interview 

Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ամերիկացի ճարտարագետներ
Կատեգորիա:Ամերիկացի գյուտարարներ
Կատեգորիա:Յուտայի համալսարանի շրջանավարտներ
Կատեգորիա:Ամերիկացի ձեռնարկատերեր
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Տեղեկատվական տեխնոլոգիաների անձինք
Կատեգորիա:Ամերիկացի ծրագրավորողներ
Կատեգորիա:Ամերիկացի գործարարներ
Խորհրդա-գերմանական սահմանագծային պայմանագիր

**Խորհրդա-գերմանական սահմանագծային պայմանագիր** օգոստոսի 23-ին կնքված Մոլոտով-Ռիբենտրոպ պակտի երկրորդ լրացուցիչ արձանագրություն էր։ Այն գաղտնի համաձայնություն էր կնքված 1939 թվականի սեպտեմբերի 28-ին Նացիստական Գերմանիայի և ԽՍՀՄ-ի միջև միացյալ ուժերով Լեհաստան ներխուժելուց հետո։ Այն ստորագրել են երկու երկրների արտաքին գործերի նախարարներ Իոահիմ ֆոն Ռիբենտրոպը և Վյաչեսլավ Մոլոտովը Իոսիֆ Ստալինի ներկայությամբ։ Արձանագրության միայն փոքր հատվածն էր, որ դարձավ հանրային Նացիստական Գերմանիայում, իսկ ԽՍՀՄ-ում մնաց գաղտնի։ Պակտի երրորդ գաղտնի արձանագրությունը ստորագրվեց 1941 թվականի հունվարի 10-ին Ֆրիդրիպ Վերներ ֆոն Շուլենբերգի և Մոլոտովի միջև, որով Գերմանիան հայտնեց իր նկրտումների մասին Լիտվայի բաժանման հարցում, որից մի քանի ամիս անց սկսվեց հակախորհրդային Բարբարոսա ռազմագործողությունը։

## Գաղտնի հոդվածներ
thumb|upright|left|Նացիստների արտաքին գործերի նախարար Յոախիմ ֆոն Ռիբենտրոպը ստորագրում է Գերմանա-խորհրդային պակտը 1939 թվականի սեպտեմբերի 28-ին։
Պայմանագրում ներառվեցին մի շարք գաղտնի հոդվածներ։ Այս հոդվածները թույլ տվեցին փոխանակել գերմանացի և խորհրդային ազգերին Լեհաստանի օկուպացված հատվածներում, վերախմբագրել Մոլոտով-Ռիբենտրոպ պակտով սահմանված հետաքրքրության շրջանակները, բացի այտ համաձայնություն ձեռք բերել արգելել որևէ լեհական գաղափարախոսություն, որն ուղղված կլինի մյուս կողմի դեմ։

Լեհաստան ներխուժման ժամանակ գերմանական *[[Վերմախտ]]ը* նվաճել էր Լյուբլինի վոևոդությունը և և Վարշավայի վոևորդությունը, որոնք Մոլոտով-Ռիբենտրոպ պակտով գտնվում էին խորհրդային հետաքրքրությունների 
շրջանակում։ Որպեսզի փոխհատուցվի ԽՍՀՄ-ի այս «կորուստ»-ը, պայմանագրի գաղտնի լրացմամբ Լիտվան մտավ ԽՍՀՄ-ի հետաքրքրությունների շրջանակում, բացառությամբ փոքր հատվածի։
Այս փոփոխությունից հետո ԽՍՀՄ-ը վերջնագիր ներկայացրեց Լիտվային, օկուպացրեց այն 1940 թվականի հունիսի 15-ին և հիմնադրեց Լիտվական Խորհրդային Սոցիալիստական Հանրապետությունը։

## Ծանոթագրություններ

Կատեգորիա:1939 Գերմանիայում
Կատեգորիա:Գաղտնի պայմանագրեր
Կատեգորիա:Երկրորդ համաշխարհային պատերազմի պայմանագրեր
Կատեգորիա:ԽՍՀՄ պայմանագրեր
Կատեգորիա:Նացիստական Գերմանիայի պայմանագրեր
Հելենա Ռուբինշտեյն

**Հելենա Ռուբինշտեյն** (, ծնյալ Հայա Ռուբինշտեյն, , ), ձեռնարկատեր, կոսմետիկական գծի ստեղծող և ԱՄՆ-ում, Ֆրանսիայում և Մեծ Բրիտանիայում խանութների ցանցի հիմնադիր։

## Հետաքրքիր փաստեր
* Սալվադոր Դալին Հելենին անմահացրել է Պրոմեթևսի կնոջ կերպարում, որն իր կանաչ զգեստով շղթայված է եղել ժայռի վրա։
* Ռուբինշտեյնը առաջինն էր, որը դասակարգել է մարդու մաշկն ըստ տեսակների՝ չոր, նորմալ, յուղոտ։
* Նա կանանց համար ստեղծել է ավտոմատ ինքնալիցքավորվող և ջրակայուն ստվերաներկը, աշխարհում մաշկի խորը մաքրման առաջին միջոցը, վիտամինային քսուքը և խոնավեցնող հեղուկը։
* Ութսուն տարեկանում վատացել է Ռուբինշտեյնի առողջական վիճակը։ Նրա մոտ դիաբետ է զարգացել։ Երբեմն այնքան վատ է զգացել, որ ցավի ժամանակ պառկել է հատակին։ Դա կարող էր անել ցանկացած վայրում։ Այդպիսի դեպքերից մեկի մասին գրել է գրող և լրագրող Իգոր Օբոլենսկին իր «Սիրո հանելուկներ :Ռասպուտին։ Շանել։ Հոլիվուդ» գրքում։ Մի անգամ նոպան սկսվել է հենց Քրիստիան Դիորի սրահում։ Դիզայները տեսել է Ռուբինշտեյնին գետնին պառկած, ձևացրել է, թե ոչ մի արտասովոր բան տեղի չի ունեցել։ Մոտեցել է, խոնարհվել, համբուրել ձեռքը և ասել՝ «Բարև իշխանուհի»։

## Ծանոթագրություններ

## Գրականություն
* Оболенский, Игорь Викторович, Загадки любви. Распутин, Шанель, Голливуд. — Москва, Домира, 2012, ISBN 978-9941-0-4284-3

## Արտաքին հղումներ
* Helena Rubinstein cosmetics
* Helena Rubinstein Foundation
* Jewish Virtual Library | Helena Rubinstein biography

Կատեգորիա:20-րդ դարի գործարարներ
Կատեգորիա:Ամերիկացի բարերարներ
Կատեգորիա:Ամերիկացի դիմահարդարներ
Կատեգորիա:Կոսմետիկա
Ջեյմս Թոմսոն

**Ջեյմս Թոմսոն** (, ), շոտլանդացի գրող և դրամատուրգ, հայտնի է իր «Տարվա եղանակներ» ստեղծագործության շնորհիվ (): Թոմսոնը «Կառավարի'ր, Բրիտանիա» բրիտանական հայրենասիրական երգի բառերի հեղինակն է։

1715 - 1719 թվականներին Թոմսոնը սովորել է Էդինբուրգի համալսարանում, որտեղ ուսումնասիրել է լատիներեն, հունարեն և փիլիսոփայություն։ Համալսարանն ավարտելուց հետո ապրել է Էդինբուրգում, դարձել է «*Grotesque Club*» գրական շրջանակի անդամ։ Հրապարակել է բանաստեղծություններ *«Edinburgh Miscellany»* հրատարակչությունում։ 1725 թվականին Թոմսոնը ընկերոջ` բանաստեղծ Դեյվիդ Մոլիեթի հետ տեղափոխվել է Լոնդոն։

## Տարվա եղանակներ
Թոմսոնն իր «Տարվա եղանակներ» շարքից «Ձմեռ» առաջին բանաստեղծությունը հրապարակել է 1726 թվականին։ 1727 թվականին լույս է տեսել երկրորդ մասը` «Ամառ», 1728 թվականին՝ «Գարունը», իսկ վերջին մասը` «Աշունը», լույս է տեսել 1730 թվականին։ Հետագայում տվյալ գրական ստեղծագործության հեղինակային իրավունքները հիմք դարձան երկու դատավարությունների համար, որոնք հեղինակային իրավունքի զարգացման կարևոր փուլեր դարձան` Միլարն ընդդեմ Թայլորի և Դոնալդսոնն ընդդեմ Բեկետի։

Գերմանացի բանաստեղծ Բարթոլդ Բրոքսը () Թոմսոնի պոեմը թարգմանել է գերմաներեն։ Հետագայում այս թարգմանությունը հիմք հանդիսացավ ավստրիացի բանաստեղծ և դիվանագետ Գոթֆրիդ վան Սվիտենի համանուն ստեղծագործության համար, որն էլ իր հերթին օգտագործվել է որպես լիբրետո Հայդնի «Տարվա եղանակներ» օրատորիայի համար (1801):

## Ծանոթագրություններ

## Արտաքին հղումներ
* 
* Биография Джеймса Томсона
* Электронная библиотека поэзии Джеймса Томсона.

Կատեգորիա:Շոտլանդացի գրողներ
Հենրի Ջոն Հայնց

**Հենրի Ջոն Հ****այնց** (, ), գերմանա-ամերիկյան գործարար, գյուտարար։

## Կենսագրություն
Հենրի Ջոն Հայնցը ծնվել է 1844 թ. հոկտեմբերի 11-ին Փիթսբուրգում (Փենսիլվանիա նահանգ), գերմանացի ներգաղթյալներ Ջոն Հենրի Հայնցի և Աննա Մարգարիտա Շմիդտի ընտանիքում։ Նրա հայրը արտագաղթել է Բավարիայից ԱՄՆ, որտեղ հիմնել է աղյուսի արտադրություն, իսկ հետո հաջող ամուսնացել  գերմանացի գաղթականի հետ։ Տաս տարի անց Հենրիի հայրը տեղափոխվել է հարևան Շարպսբուրգ քաղաք՝ այնտեղ տեղափոխելով նաև իր աղյուսի փոքր գործարանը։

Հենրին մեծացել է ընդարձակ առանձնատանը, որին կից եղել է հսկայական հողամաս և այգի։ 6 տարեկանից սկսած նա օգնել է իր մայրիկին, իսկ 8 տարեկանում վաճառում էր ընտանեկան հողամասից ստացված բանջարեղենը։ 9 տարեկանում երիտասարդ Հայնցը սկսել է վաճառել բանկաներով փաթեթավորված  մանրացված ծովաբողկ, 10 տարեկանում ստացել է ¾ ակր (3000 մ²)՝  իր տնօրինության  տակ։ 12 տարեկանում նա արդեն ստացել է  3 ½ ակր (14 000 մ²)։

Նա 1861 թ. ընթացքում մանրացված ծովաբողկի և իր բանջարանոցի այլ բանջարեղենի վաճառքից ստացել է 2400 դոլլար։

Այսպեսով նա կարողացավ ինքնուրույն վճարել քոլեջում (*Duff’s Business College*)  իր ուսման համար, որն ավարտելուց հետո դեռ մի քանի տարի էլ աշխատել է հայրիկի  աղյուսի գործարանում։

1869 թ. նա իր հարևան Կլարենս Նոուբլի հետ համատեղ հիմնել են «Heinz & Noble» ընկերությունը։ 1875 թ. ընկերությունը սնանկացել է և Հարին «F.& J. Heinz» ընկերությունը գրանցել է իր եղբայրներ Ջոնի և ֆրեդերիկի անուններով։

1888 թ. Հենրին իր բարեկամներից հետ է գնել ընկերությունը և վերանվանել «H.J. Heinz»: 1905 թ. բաժնետիրական ընկերություն դառնալուց հետո  և մինչև կյանքի վերջը զբաղեցրել է ընկերության ղեկավարի պաշտոնը։                                                                                                                                   Մահացել է թոքաբորբից 1919 թ. մայիսի 14-ին իր հայրենիքում՝ Պիտտսբուրգում։

## Ընտանիք
* Հայրը։ Ջոն Հենրի Հայնց
* Մայրը։ Աննա Մարգարիտա Շմիդտ Հայնց
** Քույրը։ Էլիզաբեթ Հայնց Մյուլլեր
** Քույրը։ Հենրիետա Դ. Հայնց
** Եղբայրը։ Ջոն Հայնց
** Քույրը։ Մերի Ա. Հայնց
** Եղբայրը։ Պի. Ջեյ. Հայնց
* Կինը։ Սառա Սլոան Կրտսեր Հայենց
** Որդին։ Կլարենս Հայնց
** Որդին։ Կլիֆֆորդ Հայնց
** Որդին:Հավորդ Հայնց
** Դուստրը։ Իռեն Հայնց Գիվենս

## Ծանոթագրություններ

 

Կատեգորիա:Ամերիկացի գործարարներ
Կատեգորիա:Բնօրինակում անաղբյուր հոդվածներ
Կատեգորիա:Գերմանացի գյուտարարներ
Կատեգորիա:Թոքաբորբից մահացածներ
Կատեգորիա:Ամերիկացի ձեռնարկատերեր
Լյուդվիգ Ռոբերտ

**Էրնստ Ֆրիդրիխ Լյուդվիգ Ռոբերտ** (, ), գերմանացի բանաստեղծ, դրամատուրգ և թարգմանիչ։

Ռահել Ֆարնհագեն ֆոն Էնզեի եղբայրն է։
## Կենսագրություն
Ծնվել է 1778 թվականի դեկտեմբերի 16-ին Բեռլինում։ Ծագումով հրեական ընտանիքից է, որը կրել է Լևին անունը, ապա փոխել է այդ անունը՝ դարձնելով Ռոբերտ Տորնով։ Նրա քույրը` Ռահել Ֆարնհագեն ֆոն Էնզեն, դարձել է հայտնի գերմանացի գրող և ակտիվորեն պաշտպանել է հրեաների և կանանց իրավունքները։

Դառնալով քրիստոնյա՝ Լյուդվիգ Ռոբերտը որոշ ժամանակ անցկացրել է Շտուտգարտ քաղաքում Ռուսաստանի դեսպանատանը։

«Բրոքհաուզի և Եֆրոնի հանրագիտական բառարանի» համաձայն՝ նրա լավագույն ստեղծագործությունը քաղքենիական «Die Macht der Verhältnisse» ողբերգությունն է, որը հրապարակվել է 1819 թվականին Շտուտգարտում։

Լյուդվիգ Ռոբերտի գրչին են պատկանում նաև հետևյալ ստեղծագործությունները` «Kämpfe der Zeit» բանաստեղծական ժողովածուն (Տյուբինգեն, 1817 թվական), «Die Sylphen» օպերան (Բեռլին, 1806 թվական), «Die Tochter Jephthas» ողբերգությունը (Տյուբինգեն, 1820 թվական), «Cassius und Phantasus» ռոմանտիկ կատակերգությունը (Բեռլին, 1826 թվական), «Staberl in höhern Sphären» զավեշտախաղը (Բեռլին, 1825 թվական), «Gedichte» (Մանհայմ, 1838 թվական)։

Էռնեստ Ֆրիդրիխ Լյուդվիգ Ռոբերտը մահացել է 1832 թվականի հուլիսի 5-ին Բադեն-Բադեն քաղաքում։

## Ծանոթագրություններ

## Գրականություն
* Robert, Ludwig // Allgemeine Deutsche Biographie .
* *Nikolaus Gatter*. «Robert, Ludwig». In: Neue Deutsche Biographie (NDB). Band 21, Duncker & Humblot, Berlin 2003, ISBN 3-428-11202-4, S. 679 f:

## Արտաքին հղումներ
* *Liliane Weissberg*. Dramatic History. Reflections on a Biblical Play by Ludwig Robert. In: Literary Strategies. Jewish Texts and Contexts. Hrsg. Ezra Mendelsohn. New York, Oxford University Press 1996, S. 3—20, ISBN 0-19-511203-2

Կատեգորիա:Գերմանացի բանաստեղծներ
Կատեգորիա:Գերմանացի դրամատուրգներ
Կատեգորիա:Գերմանացի թարգմանիչներ
Կատեգորիա:Գերմանացի գրողներ
Կատեգորիա:Գերմանալեզու գրողներ
Կատեգորիա:Գերմանալեզու բանաստեղծներ
Կատեգորիա:Գերմանիայի հրեաներ
Կատեգորիա:Բանաստեղծներ այբբենական կարգով
Քարնեգի գրադարաններ

[մինի|[Էնդրյու Կարնեգի|Էնդրյու Քարնեգիի դիմանկարը ԱՄՆ-ի Ազգային դիմանկարային պատկերասրահում]]
**Քարնեգի գրադարաններ** (), շոտլանդական ծագումով ամերիկացի գործարար և բարերար  Էնդրյու Քարնեգիի (1835—1919) նվիրատվությամբ կառուցված գրադարաններ։

1883-ից մինչև 1929 թվականն ընկած ժամանակահատվածում կառուցվել է 2509 Քարնեգի գրադարան, այդ թվում՝ 1689 գրադարան ԱՄՆ-ում, 660-ը՝ Բրիտանիայում և Իռլանդիայում, 125-ը՝ Կանադայում, մնացած 35-ը՝ Ավստրալիայում, Նոր Զելանդիայում, Սերբիայում, Կարիբյան կղզիներում, Մավրիկիայում և Ֆիջիում։

1919 թվականին՝ գրադարանի կառուցման համար վերջին դրամաշնորհի տրամադրման պահին ԱՄՆ-ում կային 3500 գրադարաններ, որոնցից գրեթե կեսը կառուցվել են Քարնեգիի դրամաշնորհներով հատկացված միջոցներով։

1992 թվականին Նյու Յորք Թայմս թերթը հաղորդել Է, որ ԱՄՆ-ում Քարնեգի գրադարանների 1689 կառուցված շենքերից դեռ կան 1554-ը և դրանցից 911-ը օգտագործվում են որպես գրադարաններ։

Նրանցից 276-ը մնացել է անփոփոխ, 286-ը ընդլայնվել է, 175-ը վերափոխվել է։ Օրինակ, Քարնեգի գրադարանների 39 շենքերից, որոնք մտնում են  Նյու Յորքի հանրային գրադարանի համակարգի մեջ, 31 շենքը դեռևս գործում է։

Քարնեգի գրադարանների շատ շենքեր ընդգրկված են ԱՄՆ պատմական վայրերի ազգային փաստաթղթերի գրանցամատյանում։ ԱՄՆ-ում կառուցված Քարնեգիի գրադարաններից առաջինը՝ Բրեդդոկ քաղաքի գրադարանը, 2012 թվականին ճանաչվել Է որպես ԱՄՆ-ի ազգային պատմական հուշարձան։

## Պատմություն
մինի|Քարնեգիի առաջին գրադարանը ԱՄՆ-ում (ք. Բրեդդոք, Փենսիլվանիա)
Քարնեգիի առաջին գրադարանը աշխարհում կառուցվել է 1883 թվականին իր հարազատ քաղաք Դանֆերմլինում (Շոտլանդիա)։ Քարնեգիի առաջին գրադարանը ԱՄՆ-ում կառուցվել է 1889 թվականին Փենսիլվանիա նահանգի Բրեդդոկ քաղաքում, որտեղ տեղակայված էր Էնդրյու Քարնեգիի հանքերից մեկի ընկերությունը։ Ի սկզբանե Քարնեգին ցանկացել է սահմանափակվել իր ընտրած մի քանի քաղաքներում գրադարանների կառուցմամբ, սակայն 1890 թվականից գրադարանների թիվը սկսել է աճել, ինչը կապում են քաղաքացիական պատերազմից հետո ի հայտ եկած կանանց ակումբների ակտիվության աճի հետ։

Այս ակումբները կազմակերպել են աջակցություն գրադարանների ստեղծման հարցում, ներառյալ նվիրատվությունները և լոբբինգը՝ գրադարանների գործունեությունում աջակցելու տեղական բնակչությանը։ Կանանց ակումբների գործունեության շնորհիվ ամբողջ երկրում ստեղծվել է գրադարանների շուրջ 85%-ը։

ԱՄՆ-ում ռասայական սեգրեգացիայի քաղաքականությանը համապատասխան՝ սևամորթներին արգելվում էր մուտք գործել հանրային գրադարաններ, հատկապես հարավային նահանգներում։

Գրադարանների համատեղ օգտագործման հասանելիության փոխարեն, Քարնեգին աֆրոամերիկացիների համար հիմնել է առանձին գրադարաններ։ Օրինակ, Տեխաս նահանգի Հյուսթոն քաղաքում կառուցվել է Քարնեգիի Գունավոր Գրադարանը (Colored Carnegie Library):

## Ծանոթագրություն

Կատեգորիա:Բարեգործություն
Կատեգորիա:Գրադարաններ
Կատեգորիա:Համալսարանական գրադարաններ
Կատեգորիա:Գրադարաններ ըստ երկրի
Կատեգորիա:ԱՄՆ-ի գրադարաններ
Տուբա (Սենեգալ)

**Տուբա** (,  — երջանկություն, երանություն), քաղաք Սենեգալի կենտրոնում։  Հիմնադրվել է 1887 թվականին Մյուրիդիա սուֆիական շքանշանի հիմնադիր շեյխ Ամադու Բամբայի կողմից։ Երկար ժամանակ մնացել է աննշան բնակավայր։ Այն բանից հետո, երբ Տուբայում թաղվել է շեյխ Ամադու Բամբան այնտեղ սկսվել է վիթխարի մզկիթի կառուցումը (ավարտվել է 1963 թվականին)։ Այդ օրվանից քաղաքը վերածվել է Մյուրիդիա եղբայրների անդամակցության գլխավոր կենտրոնի, ինչպես նաև խոշոր, արագ աճող մշակութային կենտրոնի։  Ըստ մարդահամարի 2007 թվականին բնակչությունը կազմում էր 529,000 մարդ։ Արբանյակային քաղաք Մբակեի հետ (հիմնադրել է Ամադու Բաբայի նախապապը 1796 թվականին և որտեղ նա ծնվել է) Տուբան հանդիսանում է մեծությամբ երկրորդ քաղաքը Սենեգալում մայրաքաղաք Դակարայից հետո։

## Գրականություն
* Guèye, Cheikh. 2002. *Touba: La capitale des Mourides*. Paris: Karthala.
* Ross, Eric S. 1995. "Touba: a spiritual metropolis in the modern world, " *Canadian Journal of African Studies* 29.2.
* Ross, Eric S. 2006. *Sufi City: Urban Design and Archetypes in Touba*. Rochester: University of Rochester Press.

## Պատկերասրահ

|
Պատկեր:Touba moschee4.jpg
Պատկեր:Touba moschee2.jpg|Մզկիթի ինտերիեր
Պատկեր:Touba moschee3.jpg


## Կլիմա

## Ծանոթագրություններ

## Արտաքին հղումներ
* Տուբայի նկարներ 
* alazhartouba.org

Կատեգորիա:1887 թվականին հիմնադրված բնակավայրեր
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բնակավայրեր այբբենական կարգով
Կատեգորիա:Իսլամ
Կատեգորիա:Իսլամի սրբավայրեր
Կատեգորիա:Սենեգալ
Կատեգորիա:Սուֆիզմ
Կատեգորիա:Սրբազան քաղաքներ
Յանգ Սթրիտ

**Յանգ Սթրիթ** (), փողոց Կանադայի Տորոնտո քաղաքում, երկարությունը հասնում է մոտ 56 կմ։

## Պատմություն
Փողոցի կառուցումը եղել է ազգային պատմական նշանակալի իրադարձություն Կանադայում։
Մինչև 1999 թվականը փողոցը որպես աշխարհի ամենաերկար փողոց գրանցված է եղել Գինեսի ռեկորդների գրքում, քանի որ հաշվի չի առնվել, որ Յանգ Սթրիթը կպած է 11-րդ մայրուղուն։

Փողոցը սկսվում է Տորոնտոյի կենտրոնից՝ Օնտարիոյի լճի կենտրոնից, քաղաքը բաժանում է երկու մասի և հասնում մինչև  հյուսիս՝ Սիմկո լիճը։ Փողոցն ավարտվում է ԱՄՆ Մինեսոտա նահանգի սահմանին մոտ։ Ըստ որոշ աղբյուրների՝ Յանգ Սթրիթում սկզբում ապրել են հնդիկներ։ Փողոցում հանգրվանել են նաև եվրապական երկրների հետազոտողներ և զինվորականներ։ 1793 թվականին բրիտանական բանակի սպա  Ջոն Սիմկոն  փողոցն անվանեց Ջորջ Յանգի պատվին և ստիպեց փողոցին հարող հողատերերին մաքրել տեղանքը և այն երթևեկելի դարձնել։ 1816 թվականից սկսած փողոցը կանոնավոր երթևեկելի է դարձել  սայլակառքերի համար, իսկ 19-րդ դարի կեսերից  փողոցը համարվել է Տորոնտոյի կենտրոնական փողոցը։

Այժմ փողոցի ստորգետնյա մասով անցնում է քաղաքի մետրոպոլիտենը, որն ունի լայն մայթեր։

## Պատկերասրահ

YongeViewSouthNight.jpg
WikiSam the Record Man.jpg
2008 Toronto NW YongeandDundas.jpg
Yonge-downtown-pylon.jpg
Lansing.jpg


## Ծանոթագրություններ

## Արտաքին հղումներ

* A page which argues against Yonge Street's claim as the world's longest street 
* Portrait of Sir George Yonge 
* A Yahoo! page that claims Yonge Street is the longest street in the world 
* Ontarioplaques.com 
* Blog series on the southern section of Yonge Street 
* Google Maps of Yonge Street

Կատեգորիա:Գինեսի գրքի ռեկորդակիրներ
Կատեգորիա:Տորոնտոյի փողոցներ
Լեռնիկ Ղալայան

**Լեռնիկ Լավրենտի Ղալայան ** (ծնվել է օգոստոսի 21-ին, 1972 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով,  Արցախի Հանրապետության Ազգային Ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ, «Արցախի Հանրապետություն – Բելգիայի Թագավորության Ֆլանդրիայի խորհրդարան» բարեկամական խմբի անդամ, քաղաքական գործիչ։

## Կենսագրություն

Ծնվել է 1972 թվականին օգոստոսի 21-ին, Ստեփանակերտ քաղաքում։

**Կրթություն**

* 1989 թվականին ավարտել է Ստեփանակերտի թիվ 1 միջնակարգ դպրոցը։
* 1989 թվականին ընդունվել է Երևանի պետական համալսարանի իրավաբանական ֆակուլտետը։
* 1994 թվականին ավարտել է համալսարանը՝ ստանալով իրավաբանի մասնագիտություն։

## Ծառայություն

* 1990 թվականին զինվորագրվել է Արցախի ինքնապաշտպանական պայքարի՝ մտնելով Էջմիածնի երկրապահ կամավորականների ջոկատ։
* 1994-1998 թվականներին շարունակել է ծառայությունը նույն զորամասում, որպես իրավաբան մասնակցել բանակաշինությանը, պաշտպանության բանակի 
կայացմանը։

1998 թվականին զորացրվել է Լեռնային Ղարաբաղի Հանրապետության ՊԲ-ից։

## Կարիերա

* 2000 թվականի հունիսի 18-ին Ստեփանակերտի թիվ 9 ընտրատարածքից ընտրվել է Լեռնային Ղարաբաղի Հանրապետության 3-րդ գումարման ԱԺ պատգամավո ր։ Եղել է Արցախի Հանրապետության Ազգայի Ժաղովի պետական-իրավական հարցերի մշտական հանձնաժողովի փոխնախագահ։
* 1998 թվականից՝ Երկրապահ կամավորականների միության վարչության անդամ։
* 2007 թվականին նշանակվել է Կառավարության առընթեր սպորտի կոմիտեի նախագահ։
* 2008 թվականից՝ ԼՂՀ նախագահի աշխատակազմի ղեկավարի օգնական։
* 2016 թվականին ընտրվել է Արցախի Կարատե Դո Ֆեդերացիայի նախագահ։ Տիրապետում է արևելյան մարտարվեստներին, ունի շոտոկան Կարատե-դո մարտարվեստի սև գոտի 4-րդ դան։
* 2020 թվականի մարտի 31-ին խորհրդարանական ընտրություններում «Ազատ հայրենիք-ՔՄԴ» կուսակցությունների դաշինքի համամասնական ցուցակով ընտրվել է ԱՀ 7-րդ գումարման Ազգային ժողովի  պատգամավոր, Արցախի Հանրապետության Ազգային Ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ է։

## Ընտանիք
Ամուսնացած է, ունի երեք զավակ։

## Պարգևներ և շքանշաններ

Պարգևատրվել է «Մարտական Խաչ» 1-ին աստիճանի շքանշանով (ԼՂՀ նախագահի թիվ 28 հրամանագիր 08.05.1998թ.), ՀՀ ԵԿՄ «Սպարապետ Վազգեն Սարգսյան» շքանշանով (2002թ.), ՀՀ ՊՆ «Վազգեն Սարգսյան» մեդալով (2003թ.), ՀՀ «Մարտական ծառայություն» մեդալով (2007թ.), ԼՂՀ ՄՀ «Մայրական երախտագիտություն» մեդալով (2007թ.), ՀՀ ՊՆ «Զինված ուժեր 20 տարի» մեդալով (2012թ.), ՀՀ ԵԿՄ «5-րդ բրիգադ 20 տարի» մեդալով (2012թ.), ՀՀ ԵԿՄ «ԵԿՄ 25 տարի» մեդալով (2015թ.), ՀՀ ՊՆ Արիության մեդալով (2016թ.), ՀՀ անվանական զենքով (2016թ.):

## Արտաքին հղումներ
* Երկրապահ կամավորականների միություն
* Լեռնիկ Ղալայանը նշանակվել է ԼՂՀ կառավարությանն առընթեր սպորտի նորաստեղծ պետական կոմիտեի նախագահ

Կատեգորիա:Արցախի քաղաքական գործիչներ
Կատեգորիա:Ստեփանակերտ քաղաքում ծնվածներ
Կատեգորիա:Հայ պետական գործիչներ
Կատեգորիա:Արցախի Հանրապետության Ազգային ժողովի 7-րդ գումարման պատգամավորներ
Ադելին Ֆու

**Ադելին Ֆու** (), կարճ պատմվածքների և մանկական գրքերի սինգապուրցի հեղինակ։

## Կարիերա
Ֆուն ավարտել է Նյու Յորքի համալսարանի գեղարվեստի Թիսչ դպրոցը։ Նա 2006 թվականին սկսել է գրել պատկերազարդ գրքեր։ Մինչ այսօր գրել է 16 գիրք և 12 պատկերազարդ գրքեր։ Նրա ամենաշատ վաճառված գիրքը «Ամոս Լիի օրագիրը» գիրքն է, որը հրատարակվել է 2009 թվականին։ Այն գրված է պարզ ու հասկանալի լեզվով։ Նա արժանացել է First Time Writers & Illustrators Publishing Initiative Award մրցանակին, որը տրվել է Սինգապուրի մեդիա զարգացման կենտրոնի և Սինգապուրի գրքի զարգացման ազգային խորհրդի կողմից։ Նա աջակցություն է ստացել կրտսեր ընթերցողների համար հրատարակել 13 պատկերազարդ գիրք։ Ըստ նրա երեք գրքերի նկարահանվել են անիմացիոն կարճամետրաժ ֆիլմեր, իսկ չորրորդ գրքի նկարահանման հետ այն վերածվել է հեռուստաշոուի, որը ցուցադրվել է MediaCorp kids' հեռուստաալիքով։

Ֆուն իր 15 տարվա կարիերայի կեսն անց է կացրել հանրային կապերի ոլորտում, իսկ մյուս կեսն աշխատել է գովազդային գործակալությունում։

Ամուսնացած է և ունի երեք երեխա։

## Պարգևներ և ճանաչում
Ֆույի The Diary of Amos Lee: I Sit, I Write, I Flush! գիրքը արժանացել է Red Dot մրցանակին` «Լավագույն մանկական գեղարվեստական գիրք» անվանակարգում, Դպրոցական գրադարանների միջազգային ցանցի կողմից 2009 թվականին։ The Diary of Amos Lee: I'm Twelve, I'm Tough, I Tweet! գիրքը հաղթել է ընթերցողի համակրանք երկրորդ մրցանակը 2011 թվականին։ Ֆուի The Diary of Amos Lee շարքերը հրատարակվել են Epigram Books հրատարակչության կողմից և վաճառվել Հնդկաստանում, Չինաստանում, Ինդոնեզիայում, Սլովակիայում և Չեխիայում։ Գիրքը վեր է ածվել հեռուստաշոուի 2012 թվականին, ստեղծվել են կերպարների սփին-օֆֆեր։ Խաղը, որը հիշատակվել է գրքերից մեկում, նույնպես դարձել է խաղի հավելված iPhone և iPad-ի համար։ 2013 թվականի տվյալներով աշխարհում վաճառվել է շարքի մոտ 200,000 օրինակ։

## Հրապարակումներ
* The Diary of Amos Lee: I Sit, I Write, I Flush (2009 թվական)
* The Diary of Amos Lee: Girls, Guts and Glory (2009 թվական)
* The Diary of Amos Lee: I'm Twelve, I'm Tough, I Tweet (2010 թվական)
* Whoopie Lee 1: Almost Famous (2011 թվական)
* Ben's Friends from the Rainforest (2006 թվական)
* Monsters on the Wall (2009 թվական)
* It Took More Than Earthworms to Bring Grandpa Home
* Beaded Slippers (2008 թվական)
* The Thing Under My Bed (2009 թվական)
* Thomas Titans: Men Among Boys (2013 թվական)
* The Kitchen God (2008 թվական)
* Lost in the Secret Garden (2007 թվական)
* Secret Hoarder (2007 թվական)
* The Midnight Tree (2008 թվական)
* The Amulet (2008 թվական)
* Georgette's Mooncakes (2009 թվական)
* Monsters on the Wall (2009 թվական)
* Nu Nu: The Ring-Necked Monster (2009 թվական)
* Chilli Padi (2008 թվական)

## Ծանոթագրություններ

## Արտաքին հղումներ
* The Woman Behind Amos Lee: Adeline Foo » Behind the Books
* Welcome to The Diary of Amos Lee: I sit, I write, I flush
* Adeline Foo Google

Կատեգորիա:21-րդ դարի կին գրողներ
Կատեգորիա:Մանկագիրներ
Կատեգորիա:Սինգապուրցի գրողներ
OnePlus 6T

**OnePlus 6T** 'Andorid սմարթֆոնը 2018 թվականի հոկտեմբերի 29-ին Նյու Յորքում ներկայացվել է OnePlus- ի գլխավոր տնօրեն Փիթ Լաուի (Պիտ Լաու) կողմից։ OnePlus 6T շարքը OnePlus 5T շարքի իրավահաջորդն է։

Հնդկաստանում ներկայացման ընթացքում սահմանվել է Գինեսի ռեկորդ, տարբեր քաղաքներում 559 մարդ միաժամանակ բացել են տուփերը նոր OnePlus 6T- ով։

2018 թվականի դեկտեմբերին թողարկվեց OnePlus 6T McLaren Edition տարատեսակը։

## Տեխնիկական տվյալներ

### Տեսախցիկ
DxOMark- ը գնահատեց OnePlus 6T ֆոտոխցիկը 101 միավորով։ Միևնույն ժամանակ, սմարթֆոնը գրավեց 11-րդ տեղը DxOMark վարկանիշում ՝ առաջ անցնելով iPhone X- ից։

### Խնդիրներ
2019 թվականի հունիսին հայտնի դարձավ OnePlus 6 և OnePlus 6T սեփականատեր օգտագործողների անձնական տվյալների լայնածավալ արտահոսքի մասին։ Խոցելիությունը հայտնաբերվել է Shot on OnePlus հավելվածում։ OnePlus- ը անվտանգության պահոց է հրապարակել 2019 թվականի հուլիսին։

## Վաճառք
OnePlus 6T- ը OnePlus- ի առաջին սմարթֆոնն է, որը պաշտոնապես է վաճառքի հանվել Միացյալ Նահանգներում։

OnePlus 6T McLaren Edition- ի առաջին խմբաքանակը Չինաստանում վաճառվել է վաճառքի սկսվելուց առաջի 60 վայրկյանում։

## Ծանոթագրություններ

## Արտաքին հղումներ
* OnePlus 6T

Կատեգորիա:Հեռախոսակապ
Կատեգորիա:Սմարթֆոններ
Ժոզեֆ Բում

[thumb|Նապոլեոնը հեռանում է [Էլբայից]]
**Ժոզեֆ Բում** (, ), ֆրանսիացի պատմական նկարիչ։

## Կենսագրություն
Բումը եղել է Անտուան Ժան Գրոյի սիրելի աշակերտը և Սալոնի հաճախակի մասնակիցներից 1819-1878 թվականներին։ Լուի Ֆիլիպ I-ին թագավորի օրոք նրան հանձնարարվել է նկարել պատերազմի մի քանի կտավներ Վերսալի պալատի համար։ Նրա «Հենրի III-ի մահվան մահիճում» կտավը պահվել է Լյուքսենբուրգի պալատում 1903 թվականին։ 1836 թվականին նա դարձել է Պատվո Լեգեոնի շքանշանի ասպետ։

Մահացել է 1885 թվականի սեպտեմբերին, Փարիզում։

## Պատկերասրահ

Beaume_-_Napoléon_Ier_quittant_l'île_d'Elbe_-_1836.jpg|Նապոլեոնը հեռանում է Էլբայից (1836), Ռազմածովային և նապոլեոնյան թանգարան
Le_maitre_d'école_endormi_Joseph_Beaume_1831.jpg|Քնած ուսուցիչը (1831)
Joseph BEAUME - Attaque de l’Hôtel de Ville de Paris, le 28 juillet 1830.jpg| Փարիզի քաղաքապետարանի զավթումը հուլիսյան հեղափոխության ժամանակ
Bataille de Porto.png|Մարշալ Սուլտը Պորտուի առաջին ճանատամարտի ժամանակ, 1840 կամ 1843


## Ծանոթագրություններ

## Աղբյուրներ
* 
* "Joseph Beaume, a distinguished French painter aged 87 years"
*

Կատեգորիա:19-րդ դարի ֆրանսիացի նկարիչներ
Կատեգորիա:Ֆրանսիացի նկարիչներ
Կատեգորիա:Պատմանկարիչներ
Նախ վճարիր ինքդ քեզ

[thumb|right|251px|[Նապոլեոն Հիլ]]
**Նախ վճարիր ինքդ քեզ** (), ֆինանսական սկզբունք, որն առաջին անգամ հայտնի է դարձրել ամերիկացի գրող Նապոլեոն Հիլն իր «Մտածիր և հարստացիր» գրքում։ Սկզբունքի համաձայն՝ անձնական եկամուտներն առաջին հերթին պետք է խնայվեն ապագայի համար, այսինքն՝ վճարիր ինքդ քեզ։

## Նկարագրություն
Այս հայեցակարգի տարբեր ժողովրդականացնողներ տարբերակում են «գումար ծախսիր ինքդ քեզ համար» և «նախ վճարիր ինքդ քեզ» հասկացությունները։ Եթե առաջին դեպքում գործ ունենք ամենօրյա կենցաղային (սննդի, տրանսպորտի և ժամանցի համար) ծախսերի հետ, ապա երկրորդ դեպքում խոսքը սեփական խնայողությունների ձևավորման անհրաժեշտության մասին է։ Ենթադրվում է, որ խնայողությունները միշտ պետք է առաջնահերթություն ունենան երկարաժամկետ ֆինանսական նպատակներին հասնելու համար, և միայն այն բանից հետո, երբ եկամուտների մի մասը տնտեսվում է, կարելի է ձեռնամուխ լինել մեկ ուրիշին վճարմանը։

«» գաղափարի սկզբունքը որոշակի վերաբերմունք է մշակում խնայողությունների նկատմամբ՝ սահմանելով այն որպես առաջնահերթություն, և, ըստ հայեցակարգի կողմնակիցների, հզոր խթան է ֆինանսական հնարավորությունների ընդլայնման համար։ Ստեղծելով դրամական պաշար՝ մարդը կարող է որոշակի ֆինանսական ազատություն ձեռք բերել և օգտագործել այն այնպիսի իրավիճակում, երբ նրան շտապ անհրաժեշտ է ինչ-որ խոշոր գումար, օրինակ՝ տուն գնելու, կենսաթոշակի բարձրացման համար և այլն։

## Քննադատություն
Չնայած իր մեծ համբավին՝ մարդկանց համեմատաբար փոքր տոկոսն է կողմնակից է այս ռազմավարությանը. այսպես, 2010-ական թվականների կեսերին Միացյալ Նահանգներում հարցվածների միայն 23 տոկոսն է ունեցել բավարար խնայողություններ իր կյանքի վեց ամսվա առօրյա ծախսերը հոգալու համար, իսկ 26 տոկոսն ընդհանրապես արտակարգ դեպքի համար ոչ մի խնայողություն չի ունեցել։ Հայեցակարգը քննադատվում է նաև փոքր բիզնեսի ներկայացուցիչների շրջանում. ձեռնարկատերերը շատ հաճախ չափազանց փոքր եկամուտ են ստանում խնայողություններ կատարելու համար, և եկամուտների գերակշռող մասը նրանք ստիպված են ծախսել իրենց ձեռնարկության ընդլայնման վրա, որպեսզի կանխեն դրա լճացումն ու անկումը։

Ձեռնարկատեր, մանկավարժ և ներդրող, «Հարուստ հայրիկ, աղքատ հայրիկ» () բեսթսելլերի հեղինակ Ռոբերտ Կիյոսակին կարծում է, որ «Pay yourself first» սկզբունքն օգտագործող մարդիկ երբեք ֆինանսական առումով հաջողության չեն հասնի։ Նա կոչ է անում գումարը ծախսել ճիշտ ձևով՝ խնայողությունները ներդնելով իրացվելի ակտիվների մեջ, ինչպիսիք են կանխիկ դրամը, ոսկին և արծաթը, որոնք նույնպես կարող են օգտագործվել արտակարգ իրավիճակներում, բայց նրանք ոչ միայն խնայողական հաշիվ են կազմում, այլև ամսական պասիվ եկամուտ են բերում։

«Nomad Capitalist» հարկային և ներգաղթի խորհրդատվական ընկերության և հավաստագրված հաշվապահների ցանցի (CPA) հիմնադիր Էնդրյու Հենդերսոնը () կոչ է անում ձեռնարկատիրությամբ զբաղվել ամբողջ աշխարհում, բազմազանեցնել ռիսկերը և նվազագույնի հասցնել հարկերը, ինչի համար, գաղափարի հեղինակի պնդմամբ, չի պահանջվում այնպիսի հասկացություն, ինչպիսին քաղաքացիությունն է։

## Ծանոթագրություններ

## Գրականություն
* 

Կատեգորիա:Եկամուտի վերաբաշխում
Կատեգորիա:Տնային տնտեսությունների ֆինանսներ
Կատեգորիա:Ֆինանսներ
Մաունթինմեններ

thumb|Մաունթինմեն, ժամանակակից վերակերտվածք
**Մաունթինմեններ**, **լեռնցիներ**, **սարերի մարդիկ** (), որսորդներ, ովքեր 19-րդ դարում, ԱՄՆ Վայրի արևմուտքում հայտնված առաջին եկվորներն են, որոնք ձգտել են դեպի Ժայռոտ լեռներ՝ թանկարժեք մորթու փնտրտուքով։

## Պատմություն
Առաջին մաունթինմենները հայտնվել են Ժայռոտ լեռներում Մերիուեզեր Լյուիսի և Ուիլյամ Քլարկի հաջող արշավախմբից հետո։ Լյուիսն ու Քլարկը ողջ արշավի ընթացքում լրացրել են օրագրեր, գծել քարտեզներ, էսքիզներ ու գրառումներ կատարել  իրենց նավարկած գետերի և ճանապարհին հանդիպած մարդկանց մասին։

1820-1840 թվականներին՝ կուղբի մորթու առևտրի ամենածաղկուն ժամանակահատվածում, մոտ 3000 մաունթինմեն կար։ Որսորդների մեծ մասը աշխատել են մորթեղենի ընկերությունների համար, ինչպիսիք են Ամերիկյան մորթյա ընկերությունը և Ժայռոտ լեռների մորթիների ընկերությունը, բայց եղել են նաև այսպես կոչված անկախ որսորդներ։ Մաունթինմենների ամենամյա հավաքը կոչվել է *ժամադրություն*։ Դա յուրօրինակ տոնավաճառ էր որսորդների համար, որտեղ նրանք վաճառել են մորթեղեն և գնել այն ամենը, ինչն անհրաժեշտ էր։

Մաունթինմեններն օժանդակել են Արևմուտքի հեռավոր ու դժվարամատչելի շրջանների բնակեցմանը։ Ու երբ կուղբի մորթու առևտուրն անկում է ապրել, մաունթինմենների մեծ մասը վերադարձել է իր նախկին քաղաքակիրթ կյանքին, և միայն քչերն են շարունակել վարել նախկին կյանքը Ժայռոտ լեռների շրջանում։ Նրանցից ոմանք ծառայել են որպես ուղեկցորդներ և ուղեկցել են առաջին ներգաղթյալների քարավաններին՝ Օրեգոնի արահետով դեպի Արևմուտք։ Մյուսները առևտրի կետեր են հիմնել ներգաղթյալների գաղթի ճանապարհին կամ վարձվել են որպես սկաուտներ ԱՄՆ-ի բանակի համար։

## Նշանավոր ներկայացուցիչներ
* Ջոն Քոլթեր (1774—1812)
* Հյու Գլասս (1783—1833)
* Ջեդեդայա Սմիթ (1799—1831)
* Թոմաս Ֆիցպատրիկ (1799—1854)
* Ջիմ Բրիջեր (1804—1868)

## Ծանոթագրություններ

## Գրականություն
* 
* 

## Արտաքին հղումներ
* Mountain Men and the Fur Trade: Sources of the History of the Fur Trade of the Rocky Mountain West
* Mountain Men: Pathfinders of the West 1810-1860
* Mountain Men 
* Mountain men of the Gila

Կատեգորիա:ԱՄՆ-ի պատմություն
Կատեգորիա:Ամերիկայի պատմություն
Կատեգորիա:Ամերիկացի ճանապարհորդներ
Կատեգորիա:Ամերիկյան մշակույթ
Կատեգորիա:Աշխարհագրական հայտնագործություններ
Կատեգորիա:Հյուսիսամերիկացիներ
Կատեգորիա:Ճանապարհորդներ
Կատեգորիա:Մասնագիտություններ
Նինջա-կրիաներ (մուլտսերիալ, 2003)

**«Նինջա կրիաներ»** (), Mirage Studios և 4Kids Entertainment ընկերությունների կողմից ստեղծված ամերիկական մուլտսերիալ։ Մուլտսերիալը թողարկվել է ամերիկական 4KidsTV հեռուստաալիքով։ Ցուցադրությունը սկսվել է 2003 թվականի փետրվարի 8-ից և ավարտվել է 2010 թվականի մարտի 27-ին։ Ընդհանուր թողարկվել է յոթ սեզոն։

Ռուսաստանում մուլտսերիալը թողարկվել է ՏՎ 3, 2х2, Մանկական ալիքներով։ Յոթ սեզոնների պրեմիերան տեղի է ունեցել 2010 թվականի մարտի 20-ից մինչև ապրիլի 9-ը։

## Սյուժե
Մուլտսերիալը հիմնվել է Փիթեր Լերդի և Քևին Իսթմենի նույնօրինակ կոմիքսի հիման վրա։ Ի տարբերություն «Նինջա կրիաներ» 1987-ի՝ այս սերիալի սյուժեն նման է Mirage Comics կոմիքսին և նախատեսված է մեկ այլ լսարանի համար։ Հեքիաթային և ֆարսային սյուժեին փոխարինում է ավելի լուրջ պատմվածք և ավելի խորն է բացահայտվում հերոսների ինքնությունը։

Կրիաների արկածները տեղի են ունենում Նյու Յորքում, ավատատիրական Ճապոնիայում, ինչպես նաև այլընտրանքային իրականությունում՝ տիեզերքում և այլն։ Առաջին սեզոնում նինջա կրիաները կռվում են իրենց թշնամու՝ Շրեդդերի դեմ, իսկ հետո ավելանում են այլ հակամարտիկներ։ Չորրորդ սեզոնում պատմությունը հասնում է դրամատիկ աստիճանի, որից հետո սյուժեն հիմնվում է ավելի շատ հումորի վրա։

Հերոսները պետք է փրկեն իրենց ուսուցչին՝ Սպլինտերին, կանխեն տիեզերքի ոչնչացումը, դիմակայեն միջմոլորակային թշնամիների և նրանց պլանների, գաղտնի կառավարական կառույցների դեմ։ Մուլտսերիալում բացահայտվում է ընկերության և փոխադարձ աջակցությանը վերաբերվող թեմաներ, բարձրանում է պայքար՝ թիմում առաջատար լինելու համար, քննարկվում են բարոյականությանը և պատվին վերաբերվող հարցեր։

## Կերպարներ
* **Լեոնարդո**,  Կրիաների առաջնորդ, համարձակ, վճռական և հավատարիմ։ Որպես բուսիդոյի խիստ հետևորդ, նա մեծ ուշադրությամբ հետևում է պատվի կանոններին։ Նա հագնում է կապույտ դիմակ։ Նրան Լեոնարդո դա Վինչիի պատվին անվանել են Լեոնարդո։
* **Ռաֆայել**,  Ագրեսիվ և կասկածելի նինջա է, ով Լեոնարդոյին խանդում է առաջատար լինելու պատճառով։ Ֆիզիկապես Ռաֆայելը խմբի ամենաուժեղ անդամն է։ Ռաֆայելը կրում է կարմիր դիմակ։ Նրան ի պատիվ Ռաֆայել Սանտիի կոչել են Ռաֆայել։
* **Միքելանջելո/Տիտան կրիա**,  մի քիչ հիմար, բարեսիրտ, անհոգ նինջա է՝ խմբի գլխավոր կոմիկը։ Սիրում է կարդալ կոմիքսներ և ուտել պիցցա, էկստրիմի սիրահար է։ Կրում է նարնջագույն դիմակ։ Նրան ի պատիվ Միքելանջելո Բուոնարոտտիի կոչել են Միքելանջելո։
* **Դոնատելլո** — գիտնական, ուսումնասիրող, նրան անվանել են ի պատիվ Դոնատելլոյի:
* **Սպլինտեր** —Առնետ-մուտանտ, կրիաների ուսուցիչը։
* **Էյպրիլ Օ'նիլ** — Կրիաների ընկերուհի
* **Քեյսի Ջոնս** — Կրիաների ընկեր
* **Համատո Իյոշի** — Սպլինտերի ուսուցիչ
* **Հրեշտակ** — դեռահաս աղջիկ
* **Ուտրոմներ** — Ազնիվ այլմոլորակայիններ։
* **Արդարության ուժեր** — Սուպերհերոսների խումբ
* չարագործներ`Կլան Ֆուտ, Տենգու-Շրեդլեր, ԿԻբեր-Շրեդդլեր և այլն

## Մուլտսերիալի հիմքով ստեղծված խաղեր

## Ծանոթագրություններ

## Արտաքին հղումներ
Official ''Ninja Turtles'' website

* 
* ''Teenage Mutant Ninja Turtles (2003)'' на сайте Big Cartoon DataBase
Քսանվեց տղամարդ և մեկ աղջիկ

**«Քսանվեց տղամարդ և մեկ աղջիկ»** (), Մաքսիմ Գորկու գրչին պատկանող պատմվածք։ Առաջին անգամ տպագրվել է 1899 թվականին «ժիզն» ամսագրում։ Հեղինակի ամենահայտնի ստեղծագործություններից է։

Այս պատմվածքը կորսված իդեալների մասին է։ Պատմվածքի հիմքում ընկած են գրողի տպավորությունները կազանյան կյանքից (1884—1888 թվականներ)։ 1885 թվականի նոյեմբերից աշխատել է Վ․ Ս․ Սեմենովի հացաբուլկեղենի արտադրամասում՝ որպես հացթուխի օգնական։

«Քսանվեց տղամարդ և մեկ աղջիկ» պատմվածքը նորարարություն էր «սոցիալական ռեալիզմի» պատմության մեջ (նախորդել է սոցիալիստական ռեալիզմին)։

## Սյուժե
Քսանվեց տղամարդ՝ չնչին վարձատրությամբ, օրական տասնվեց ժամ աշխատում են հացաբուլկեղենի արտադրամասի նկուղում։ Նրանք կրենդելի (ոլորուն քաղցրահաց) էին թխում, որն ամենից ցածրակարգ աշխատանքն էր արտադրամասում։ Նրանց միակ թվացյալ սփոփանքը տասնվեցամյա աղջիկն էր՝ սպասուհի Տանյան։ Տանյան ամեն օր այցելում էր նրանց՝ կրենդելիներ տանելու համար։ Նրանք իդեալականացրել էին աղջկան։
 
Հացաբուլկեղենի արտադրամասում հայտնվում է նոր հացթուխ՝ նախկին զինվորական։ Թեև նա, ի տարբերություն մնացած բոլորի, ում նրանք ճանաչում էին, լավ աշխատավարձ էր ստանում, բայց ընկերություն է անում նկուղի աշխատողների հետ։ Նա պարծենում է կանանց միջավայրում իր ունեցած հաջողություններով։ Վերջնական արդյունքում հացթուխը գրազ է գալիս նրանց հետ՝ կկարողանա արդյոք գայթակղել Տանյային։

Ավելի ուշ՝ ճեղքի արանքով, հացթուխները տեսնում են զինվորականի և Տանյայի ժամադրությունը։ Հացթուխները շրջապատում են Տանյային, որից հետո ծիծաղում և չարախնդորեն հայհոյում են նրան։ Աղջիկը շատ է վիրավորվում, բայց վերագտնում է սառնասրտությունն ու հանդիմանում նրանց, որից հետո Տանյան արտադրամասում այլևս չի երևում։

## Արձագանքներ
Պատմվածքի մասին բարյացակամորեն են արտահայտվել Ա․ Պ․ Չեխովը, Լ․ Ն․ Տոլստոյը և այլք։

## Էկրանավորում
* Ռուսիայով մեկ ֆիլմի թեման վերցված է պատմվածքից։

## Ծանոթագրություններ

## Արտաքին հղումներ
* Պատմվածքի հայերեն աուդիոտարբերակը 
* Полный текст рассказа
* Рецензии на произведение Двадцать шесть и одна

Կատեգորիա:Սոցիալիստական ռեալիզմ
Կատեգորիա:Մաքսիմ Գորկու պատմվածքներ
Կատեգորիա:Մաքսիմ Գորկու աշխատություններ
Կատեգորիա:Ռուսերեն գրքեր
Կատեգորիա:Ռուսական գրականություն
Գուտզոն Բորգլում

**Ջոն Գուտզոն դե լա Մոտ Բորգլում**  (, ), ամերիկացի քանդակագործ և ճարտարապետ։
:

## Կենսագրություն
Գուտզոն Բորգլումը դանիական ծագում ունեցող նկարիչ և փայտագործի որդի էր։ Նրա եղբայրը նկարիչ Սոլոն Հանիբալ Բորգլումն է։ Գուտզոն Բորգլումը սկսեց ուսումնասիրել արվեստը Սան Ֆրանցիսկոյի  Արվեստի ակադեմիայում։ 1890 թվականին Բորգլումը ժամանել է Փարիզ և այնտեղ ընդունվել է Ժյուլիանի ակադեմիան։ Ֆրանսիայում գտնվելու ընթացքում ապագա քանդակագործը հիացած  էր Օգյուստ Ռոդենի գործերով։ Այնուհետև, Լոնդոնում կարճ դադարից հետո, նա 1893 թվականին վերադարձել է հայրենիք։ 1901 թվականից Գուտզոն Բորգլումը բնակվել է Նյու Յորքում։ Քանդակագործության բնագավառում ունեցած նվաճումների համար նա 1904 թվականին Սեն Լուիում տեղի ունեցած Համաշխարհային ցուցահանդեսում պարգևատրվել է ոսկե մեդալով։

Գուտզոն Բորգլումի ստեղծագործություններից ամենագլխավորը «Ռուշմորի հուշահամալիրն» է, որը ներկայացնում է ամերիկյան չորս նախագահների հսկա մոնումենտալ քանդակագործական դիմանկարներ, որոնք փորագրված են Ռուշմոր լեռան մեջ. Ջորջ Վաշինգտոն, Թոմաս Ջեֆերսոն, Աբրահամ Լինքոլն և Թեդոր Ռուզվելտ։ 1927 թվականին Գուտզոն Բորգլումը սկսել է ամենաբարդ աշխատանքը, որը ավարտել թ իր մահից հետո Գուտզոնի որդի Լինքոլն Բորգլլումը։ Դեռևս Առաջին աշխարհամարտից առաջ Գուտզոն Բորգլումը մասնակցում էր Ջորջիայի Քարե լեռան (*Stone Mountain*) վրա նմանատիպ քանդակագործական կոմպոզիցիային։

## Պատկերասրահ

Mount Rushmore Closeup 2017.jpg|Ռուշմորի հուշահամալիր
The Aviator statue outside Clemons Library.JPG|Ավիատոր
Warsofamernewarkjeh.JPG|Ամերկայի մարտիկները
WLA amart 1911 bronze Lincoln.jpg|Լինքոլն (1911)
Rabboni by Gutzon Borglum (1909) Control IAS 76005124 Front.jpg|Ռաբբոնի (1909)


## Ծանոթագրություններ

## Արտաքին հղումներ
*Borglum biography  *American Experience*
*"Stone Mountain" Sketch
*''Out of Rushmore's Shadow: The Artistic Development of Gutzon Borglum'' , Stamford, Connecticut Museum,1999/2000
*Mount Rushmore/Gutzon Borglum Museum in Keystone, SD
*John William Mackay statue,  Reno, NV
*Borglum speech at Nebraska State Historical Society
*A Sculptor Left His Mark on Newark
*John Taliaferro on ''Great White Fathers: The Story of the Obsessive Quest to Create Mt. Rushmore'', December 15, 2002. *Booknotes* interview
*Mountain Sculpture by Gutzon Borglum, ''Dupont Magazine'', Summer 1932 
*Gutzon Borglum House (1924–1925), Avondale Estates, Georgia (historical marker)

Կատեգորիա:Ամերիկացի ճարտարապետներ
Կատեգորիա:Ամերիկացի նկարիչներ
Կատեգորիա:Ամերիկացի քանդակագործներ
Կատեգորիա:Բնօրինակում անաղբյուր հոդվածներ
Կատեգորիա:Ամերիկացի արվեստագետներ
Կատեգորիա:Լոնդոնի թագավորական միության արտասահմանյան անդամներ
Շենին Սոսամոն

**Շենին Մարի Քահուլանի Սոսամոն** (, ), ամերիկացի դերասանուհի։ Նրան ճանաչում են բերել  «Մի ասպետի պատմություն» և «40 օր և 40 գիշեր» ֆիլմերը։

## Կենսագրություն
### Վաղ տարիներ
Սոսամոնը ծնվել է Հոնոլուլուում՝ Հավայի նահանգում՝ Շերի Սոսամոնի և Թոդա Լինդբերգի ընտանիքում, իսկ մեծացել է Ռինոյում՝ Նևադա նահանգում։ Նա ունի ֆրանսիական, հավայական, հոլանդական, անգլիական, իռլանդական, ֆիլիպինյան և գերմանական արմատներ։ Դպրոցը ավարտելուց հետո տեղափոխվել է Լոս Անջելես, որտեղ պատրաստվում էր սկսել պարուհու կարիերան։ Նա նկարահանվել է մի քանի հեռուստատեսային գովազդային հոլովակներում, ինչպես նաև վաստակել է որպես դիջեյ տեղի ակումբներում։ 1999 թվականին, քասթինգի տնօրեն՝ Ֆրանսին Մեյսլերը իր եղբոր՝ Գվինեթ Փելթրոուի ծննդյան երեկույթի ժամանակ, որտեղ Շենինը օգնում էր դիջեյին, նկատե է Սոսամոնին։

### Կարիերա
thumb|200px|Սոսամոնը և Հորվարդի ռեժիսոր՝ Գորան Դուչիկը, 2006 թվական
Նրա առաջին դերը կինոյում դարձել է  «Մի ասպետի պատմություն» արկածային ֆիլմում գլխավոր կանացի դերը։ Ջոսելինի դերը ստանալու համար նա անցել է հինգ լսում։ 2002 թվականին «40 օր և 40 գիշեր» ռոմանտիկ կատակերգությունում Շենինը խաղացել է սիրահարված հերոսի՝ Ջոշ Հարթնեթի դերը։ Դրանից հետո նա նկարահանվել է «Ներգրավման կանոնները» ֆիլմում՝ նկարահանված Ռոջեր Էվերին Բրեթա Իսթոն Էլիսի վեպի հիման վրա։ Նկարահանվել է նաև Հիթ Լեդջերի հետ «Կարգը» պատկերում, Սոսամոնը հղիության հետ կապված ժամանակավորապես դադարել է նկարահանվել։ 2002 թվականին ստացել է «Երիտասարդ Հոլիվուդ» մրցանակը։ 2005 թվականին Սոսամոնը վերադարձել է կինո, չնայած նրա դերերը դարձել էին քիչ նկատելի։

Դերասանուհին «Լուսնի լույս» սերիալում, որը 2007-2008 թվականներին թողարկվել է CBS ալիքով, խաղացել է Քորալին Դյուվալ վամպիրի դերը։

«Ինքնասպանները․ սիրո պատմություն» (2006) և «Մեկ բաց թողնված զանգ» (2008) ֆիլմերում Շենին Սոսամոնը խաղացել է գլխավոր դերերը։ Ինչպես նաև խաղացել է ոչ մեծ դեր 2006 թվականի դեկտեմբերին թողարկված «Արձակուրդ փոխանակումով» ռոմանտիկ կատակերգությունում։ 2007 թվականին Սոսամոնը հայտնվել է «Կատակոմբաներ» սարսափ ֆիլմում, որտեղ խաղում էր նաև Փինքը։

«Սոճիներ» (2015) սերիալում խաղացել է Թերեզա Բյորքին՝ Իթան Բյորքի կնոջը։ Շենին Սոսամոնը «Քնկոտ Հովիտ» (2015-2016) սերիալի երրորդ եթերաշրջանում խաղացել է Պանդորայի դերը։

### Անձնական կյանք
Շենինն գրող և նկարիչ Դալաս Քլեյթոնից ունի երկու որդի՝ Աուդիո Սայնսը և Մորթեմիրը։

## Ֆիլմագրություն

## Գովազդային տեսանյութեր
* Gap(2001)
* The Gap: «Khaki Swing»
* Kmart
* Կոդակ
* Oldsmobile
* Պեպսի
* Մարտինի (2008)

## Երաժշտական հոլովակներ
* The Black Heart Procession — «Not Just Words» (2006)
* Միք Ջագեր և Լենի Կրավից — «God Gave Me Everything» (2001)
* Korn — «Make Me Bad» (2000)
* DJ Quik
* Շեր — «Strong Enough» (1999)
* Goo Goo Dolls — «Dizzy» (1999)
* Դեբորա Կոքս — «It’s Over Now» (1998)
* Daft Punk — «Revolution 909» (1998)

## Ծանոթագրություններ

Կատեգորիա:Հոկտեմբերի 3 ծնունդներ
Կատեգորիա:1978 ծնունդներ
Կատեգորիա:Հոնոլուլու քաղաքում ծնվածներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի մոդելներ
Կատեգորիա:Ամերիկացի երաժիշտներ
Կատեգորիա:Ամերիկացի պարուհիներ
Լուկաս Ամման

**Լուկաս Ամման** (։ ), շվեյցարացի դերասան, հայտնի է շվեյցարական և գերմանական կինո և հեռուստածրագրերի դերերով։

## Կենսագրություն
Ծնվել է երգչուհու և նկարչի ընտանիքում։ Գիմնազիայում սովորելու տարիներին երիտասարդ Լուկասը տեսել էր Յոհան Ֆրիդրիխ Շիլլերի «Ավազակները» ներկայացումը, որից հետո այրվել է դերասան դառնալու ցանկությամբ։ 1933 թվականին տեղափոխվել է Բեռլին՝ Մաքս Ռայնհարդի դերասանական դպրոց։ 1934 թվականին դերասան Հենրիխ Հրեթլերի հետ լքել է Գերմանիան և տեղափոխվել Շվեյցարիա։ Նույնիսկ Շվեյցարիայում նա զգալի խնդիրներ է ունեցել մոր հրեական ծագման պատճառով։ Բայց համենայնդեպս Ամմանի կյանքին ոչինչ չէր սպառնում։ Սկզբում աշխատել է Սանկտ Գալենում, իսկ հետո Ցյուրիխի դրամատիկական թատրոնում, որտեղ ելույթ է ունեցել Թերեզա Գիզեի հետ։

Լուկաս Ամմանը առաջնաելույթ է ունեցել 1939 թվականին Լեոպոլդ Լինդբերգի «Վահմիստր Շթուդեր» ֆիլմում, որի գլխավոր դերը կատարում էր Գրեթլերը։ Վերջին անգամ դերասանը էկրանին է հայտնվել 2015 թվականին՝ խաղալով ոչ մեծ դեր Լիխտենշտեյնի «Պասյանս Ռեյունոն» պատկերում։

### Անձնական կյանք
1959 թվականին Ամմանը ամուսնացել է գերմանացի սոպրանո երգչուհի Լիզլոթ Էբնեթի հետ, որը 20 տարի նրանից փոքր էր։ Նրանք միասին ապրել են կես դար՝ մինչև կնոջ մահը՝ 2009 թվականը։ Նույնիսկ խորը ծերության հասակում նա շարունակում էր վարել տնային տնտեսությունը և վարել իր մեքենան։

Լուկաս Ամանը կյանքից հեռացել է 2017 թվականի մայիսի 3-ին 104 տարեկանում։

## Ծանոթագրություններ

Կատեգորիա:1912 ծնունդներ
Կատեգորիա:20-րդ դարի դերասաններ
Կատեգորիա:2017 մահեր
Կատեգորիա:21-րդ դարի դերասաններ
Կատեգորիա:Բազել քաղաքում ծնվածներ
Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Մայիսի 3 մահեր
Կատեգորիա:Մյունխեն քաղաքում մահացածներ
Կատեգորիա:Շվեյցարացի դերասաններ
Կատեգորիա:Սեպտեմբերի 29 ծնունդներ